《苍巡峒》
宋代·周坦

四海相传福地幽，天然胜概镇炎州。百千万状山争秀，三十六回江转流。

岩下鸡鸣玄圃月，云边雁度翠微秋。人间自有栖真地，何必浮槎海上游。

作者简介：周坦，字平仲，一字平父，平阳（今属浙江）人（《宋历科状元录》卷八）。理宗嘉熙二年（一二三八）进士。淳祐元年（一二四一）充镇东军节度判官。入为秘书省正字，累迁著作郎。四年，出知安吉州。五年，改工部郎官（《南宋馆阁续录》卷七、八、九）。拜殿中侍御史（《宋史》卷四一五《程公许传》）。官至刑部尚书（《东瓯诗存》卷七）。